GDP คืออะไร? สัมพันธ์อย่างไรกับตลาดหุ้น
15 เมษายน 2566

GDP คืออะไร? สัมพันธ์อย่างไรกับตลาดหุ้น
GDP ย่อมาจากคำว่า Gross Domestic Product คือ ผลิตภัณฑ์มวลรวมของประเทศ คำนวณมาจากมูลค่าสินค้าและบริการขั้นสุดท้ายที่ผลิตในประเทศ ณ ช่วงเวลานั้น
-ถ้าตัวเลข GDP ของไทยสูงขึ้น แปลได้ว่ามีรายได้เกิดขึ้นในประเทศไทยมากขึ้น ซึ่งอาจจะมาจากการจับจ่ายใช้สอยของคนในประเทศ มีการจ้างงานเพิ่มขึ้น ภาครัฐมีการลงทุนโครงการต่าง ๆ รวมถึงมีนักท่องเที่ยวมาใช้เงินในประเทศเรามากขึ้น
GDP บวกหรือลบ หมายความว่าอะไร?
-GDP จะบวกหรือลบได้นั้น มาจากความสัมพันธ์ของ 4 ส่วนประกอบ ได้แก่ การบริโภค การลงทุนเอกชน การใช้จ่ายของรัฐบาล และการส่งออกสุทธิ ซึ่งสะท้อนถึงภาพรวมทางเศรษฐกิจทุกส่วนในประเทศ
-ดังนั้น ถ้า GDP เป็นบวก ก็แปลว่าเศรษฐกิจมีการเติบโตขึ้น เม็ดเงินหมุนเวียนในประเทศมากขึ้น คนมีกำลังจับจ่ายใช้สอย
-ถ้า GDP ติดลบ ก็แสดงถึงภาพรวมเศรษฐกิจที่มีถดถอย เม็ดเงินหมุนเวียนในประเทศน้อยลง มีการจับจ่ายใช้สอยน้อยลง
เราสามารถใช้ตัวเลข GDP กำหนดกลยุทธ์การลงทุนในภาพใหญ่ได้ว่าตอนนั้นเศรษฐกิจของประเทศอยู่ในช่วงไหน? เติบโต หยุดชะงัก ชะลอตัว หรือกำลังฟื้นตัว? เพราะอย่างที่ทราบกันว่าภาวะเศรษฐกิจที่แตกต่างกัน ส่งผลต่อการเลือกลงทุนในสินทรัพย์ที่แตกต่างกัน
GDP กับ SET Index มีความสัมพันธ์ยังไง ?
-หากเปรียบเทียบ GDP ของประเทศไทย กับการเคลื่อนไหวของ SET Index ย้อนหลังตั้งแต่ปี 2011 จนถึงปี 2022 จะเห็นว่าความสัมพันธ์ค่อนข้างไปในทิศทางเดียวกัน “ขึ้นก็ขึ้นเหมือนกัน ลงก็ลงเหมือนกัน”
-เมื่อเศรษฐกิจในประเทศขยายตัวดี GDPมีแนวโน้มสูงขึ้น รายได้ และ กำไรบริษัทจดทะเบียนจะเติบโตตาม ส่งผลให้ราคาหุ้น และ SET Index สูงขึ้นด้วย
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน